Evita Zālīte-Grosa

Evita Zālīte-Grosa (dzimusi Evita Zālīte, iepriekšējā laulībā Evita Zālīte-Raituma; dzimusi  Rīgā) ir latviešu operdziedātāja un politiķe. Bijusi 13. Saeimas deputāte, ievēlēta no Jaunās konservatīvās partijas (arī "Konservatīvie") saraksta. Pirms ievēlēšanas Saeimā bijusi Rīgas domes deputāte.

 Biogrāfija 
Absolvējusi Jāzepa Vītola Latvijas Mūzikas akadēmiju 1997. gadā, turpat ieguvusi maģistra grādu vokālajā mākslā (2005).Evita Zālīte-Grosa Puaro

Bijusi Latvijas Nacionālās operas soliste kopš 1999. gada.

 Politiskā darbība 
2017. gadā E. Zālīte-Grosa iestājusies Jaunajā konservatīvajā partijā un ievēlēta Rīgas domē. 13. Saeimas vēlēšanās 2018. gadā ievēlēta Saeimā. 2021. gada jūnijā E. Zālīte-Grosa kļuva par Labklājības ministrijas parlamentāro sekretāri.

E. Zālīte-Grosa kandidēja 14. Saeimas vēlēšanās 2022. gadā, taču partijas "Konservatīvie" saraksts nepārvarēja 5% barjeru. Nesekmīgi kandidēja 2024. gada Eiropas Parlamenta vēlēšanās, kur partijas saraksts saņēma 1,5% balsu.

 Privātā dzīve 
2010. gadā piedalījās TV3 šovā "Dziedi ar zvaigzni" kopā ar sporta ārstu Jāni Kvēpu. Viņi iekļuva šova finālā un ieguva 2. vietu.

2013. gadā apprecējusies ar aktieri Andri Grosu,Apprecējusies operdziedātāja Evita Zālīte Tvnet ģimenē aug 4 adoptēti bērni. Iepriekšējā laulība ar uzņēmēju Edgaru Raitumu — šķirta.

 Atsauces 

Kategorija:Rīgā dzimušie
Kategorija:1969. gadā dzimušie
Kategorija:Latvijas operdziedātāji
Kategorija:Latvijas Mūzikas akadēmijas absolventi
Kategorija:Rīgas domes deputāti
Kategorija:13. Saeimas deputāti
Kategorija:Jaunās konservatīvās partijas politiķi